आतंकवाद रोधी दस्ते ने 8 पाकिस्तानियों सहित बोट पकड़ी, 30 किलो हेरोईन भी बरामद
भारतीय तटरक्षक दल और गुजरात के आतंकवाद रोधी दस्ते ने अरब सागर से लगी भारतीय समुद्री सीमा के अंदर एक बोट को पकड़ा है जिसमें 8 पाकिस्तानी सवार थे, तटरक्षक दल और आतंकवाद रोधी दस्ते को 8 पाकिस्तानियों से 30 किलो हेरोईन भी बरामद हुई है।
कच्छ: भारतीय तटरक्षक दल और गुजरात के आतंकवाद रोधी दस्ते (ATS) ने अरब सागर से लगी भारतीय समुद्री सीमा के अंदर एक बोट को पकड़ा है जिसमें 8 पाकिस्तानी सवार थे, तटरक्षक दल और आतंकवाद रोधी दस्ते को 8 पाकिस्तानियों से 30 किलो हेरोईन भी बरामद हुई है। आधिकारिक जानकारी के अनुसार कच्छ जिले के जाखू समुद्री तट के पास बोट को पकड़ा गया है। इंडियन कोस्ट गार्ड ने थोड़ी देर पहले ही पकड़े गए पाकिस्तानियों और हेरोईन के बारे में जानकारी दी है।आईसीजी ने टि्वटर पर कहा, ‘‘आईसीजी ने एटीएस गुजरात के साथ एक संयुक्त अभियान में आज भारतीय समुद्री क्षेत्र में आईएमबीएल (अंतरराष्ट्रीय समुद्री सीमा रेखा) के समीप जखाऊ तट से पाकिस्तानी नौका पीएफबी (पाकिस्तानी फिशिंग बोट) पकड़ी। इसमें आठ पाकिस्तानी नागरिक सवार थे और 30 किग्रा हेरोइन रखी हुई थी।’’